open-index/open-wikipedia-markdown huggingface dataset:
Židrūnas Garšva

**Židrūnas Garšva** (g. 1969 m. birželio 11 d. Pakruojyje) – Lietuvos ir Kauno miesto savivaldybės politinis bei visuomenės veikėjas, verslininkas.

## Biografija
2007 m. baigė ekonomiką Kauno technologijos universitete.

2011–2019 m. Kauno miesto savivaldybės tarybos narys.

Lietuvos socialdemokratų partijos Kauno miesto skyriaus narys, nuo 2019 m. skyriaus pirmininkas.

Vaikai Marta, Luka, Goda.

## Šaltiniai
Anželika Banevičienė

**Anželika Banevičienė** (g. 1970 m. gruodžio 3 d. Kaune) – teisininkė, teisėtyrininkė, konkurencijos teisės specialistė, Lietuvos ir Kauno miesto savivaldybės politinė visuomenės veikėja.

## Biografija
1995 m. Kauno technologijos universitete baigė gamybos vadybą, 2003 m. Vytauto Didžiojo universiteto (VDU) Teisės institute – komercinę teisę. 2009 m. gruodžio 17 d. Mykolo Romerio universitete apgynė disertaciją tema „Nehorizontalių koncentracijų teisinis reguliavimas pagal Europos Bendrijos ir Lietuvos Respublikos konkurencijos teisę“, socialinių mokslų (teisės krypties) daktarė.

Kauno valstybės garantuojamos teisinės pagalbos tarnybos direktorė.

Darbo partijos narė. Nuo 2011 m. Kauno miesto savivaldybės tarybos narė.

Sutuoktinis Antanas. Sūnūs Gytis ir Mantas.

## Šaltiniai
Vilius Alesius

**Vilius Alesius** (g. 1978 m. rugpjūčio 6 d. Vilniuje) – Lietuvos muzikantas ir dainininkas.

## Biografija

1984–1991 m. mokėsi Vilniaus 47-ojoje vidurinėje mokykloje, 1991–1993 m. – Vilniaus 64-ojoje vidurinėje mokykloje, 1993–1997 m. – Vasario 16-osios gimnazijoje Vokietijoje. 1998 m. su Vasario 16-osios gimnazistais Erica Quinn Jennings ir Viktoru Diawara įkūrė grupę „Skamp“.

## Nuorodos
Didžioji Kolumbija

**Didžioji Kolumbija** (), oficialiai vadinta **Kolumbijos Respublika** – istorinė valstybė Pietų Amerikos šiaurės vakaruose ir Centrinės Amerikos pietuose. Apėmė dabartinės Kolumbijos, Ekvadoro, Venesuelos ir Panamos žemes, taip pat dalį dabartinių Brazilijos, Gajanos, Nikaragvos žemių.

## Istorija

Didžioji Kolumbija susikūrė 1819 m. pabaigoje, Simono Bolivaro revoliucionieriams išlaisvinus Naujosios Granados vicekaralystę iš rojalistų valdžios. Buvo sudaryta federacinė respublika į kurią įėjo Kundinamarkos departamentas (centras Bogota), Venesuelos departamentas (centras Karakasas) ir Kito departamentas (centras Kitas). Jų centrai buvo šalies sostinės. Tiesa, tuo metu kovos tebevyko ir rojalistai dar valdė daugelį teritorijų. 1821 m. buvo sudaryta Kukutos konstitucija, Bolivaras paskelbtas šalies prezidentu, o sostinė įtvirtinta Bogotoje. Dėl to kilo neramumai tarp pačių nepriklausomybės rėmėjų, nes vieni pasisakė už regionų autonomiją, o kiti už stiprią centrinę valdžią, kurios pagalba būtų galima galutinai nugalėti rojalistus. 1824 m. šalis perdalinta administraciškai iš naujo. Nors laikinai nesutarimai atidėti vardan kovos su rojalistais, tačiau vėliau šis klausimas vėl aktyviai keltas. Venesueloje kilo liberalų judėjimas, siekęs nepriklausomybės nuo Bogotos valdžios. Jie susijungė su konservatorių vadovu Chosė Antonijumi Paesu. Jam paramą išreiškė ir Ekvadoras. Buvo iškilęs pilietinio karo pavojus, bet Bolivarui ir Paesui pavyko pasiekti taikų susitarimą. 1828 m. Bolivaras bandė priimti naują konstituciją, tačiau pritarimo nesulaukė. Didžioji Kolumbija įsitraukė į karą prieš rojalistų valdomą Peru, 1830 m. Simonas Bolivaras pasitraukė iš prezidento pareigų, o šalyje ir toliau klestėjo chaosas. 1831 m. Didžioji Kolumbija panaikinta: Venesuela ir Ekvadoras atsiskyrė, o likusi teritorija sudarė Naujosios Granados respubliką (vėliau ji suskilo į Kolumbiją ir Panamą).

## Administracinis suskirstymas

Po 1824 m. Didžioji Kolumbija buvo suskirstyta į 12 departamentų:
* Apūrės departamentas (Barinasas)
* Orinoko departamentas (Angostura)
* Venesuelos departamentas (Karakasas)
* Sulijos departamentas (Marakaibas)
* Bojakos departamentas (Tuncha)
* Kaukos departamentas (Popajanas)
* Kundinamarkos departamentas (Bogota)
* Sąsmaukos departamentas (Panama)
* Magdalenos departamentas (Santa Marta)
* Asuajaus departamentas (Kuenka)
* Gvajakilio departamentas (Gvajakilis)
* Ekvadoro departamentas (Kitas)
Dell

**Dell Inc.** − amerikiečių uždaroji tarptautinė informacinių technologijų korporacija, įsteigta Raund Roke, Teksaso valstijoje, JAV. Užsiima kompiuterių ir susijusių produktų gamyba ir pardavimais bei paslaugų teikimu. Viena didžiausių elektronikos gamintojų pasaulyje. Pagal kompiuterių gamybą vienu metu buvo trečia pasaulyje. Fortune 500 sąraše „Dell“ užima 51 vietą (2013 m.). „Fortune“ sąraše „Dell“ taip pat vienu metu buvo 5 labiausiai gerbiamų įmonių savo srityje.

## Istorija

1984 m. Maiklas Delas, tuo metu dar būdamas Teksaso universiteto Ostine studentas, įkūrė „PCs Limited“. Bendrabučio kambaryje įsikūrusi bendrovė pardavinėjo iš atskirų dalių surinktus su IBM PC suderinamus kompiuterius. Gavus apie 300 000 JAV dolerių iš savo šeimos įmonės plėtrai ir norėdamas daugiau laiko skirti savo verslui, Maiklas Delas metė mokslus universitete.

1985 m. įmonė išleido pirmąjį savo pačių suprojektuotą kompiuterį − „Turbo PC“, kurį pardavinėjo už 795 dolerius. Apie savo tiesiogiai vartotojams parduodamas sistemas „PCs Limited“ skelbėsi nacionaliniuose žurnaluose. Jos buvo individualiai surinkamos pagal klientų pasirinkimus. Per pirmuosius metus įmonė uždirbo 73 mln. dolerių pelno.

1987 m. įmonė pakeitė pavadinimą į „Dell Computer Corporation“ ir pradėjo plėstis globaliai, pirmiausia Airijoje. 1988 m. birželio mėn. „Dell“ rinkos kapitalizacija išaugo nuo 30 mln. iki 80 mln., iš karto po 22 d. vykusio pirminio viešo siūlymo, išviso 3,5 mln. akcijų, po 8,50 dolerio už akciją.

1992 m. žurnalas „Fortune“ įtraukė „Dell Computer Corporation“ į 500 didžiausių pasaulio įmonių sąrašą, tuo metu Maiklas Delas tapo visų laikų jauniausiu Fortune 500 generaliniu direktoriumi.

1996 m. „Dell“ pradėjo pardavinėti kompiuterius per savo internetinę svetainę. 2002 m. „Dell“ išplėtė savo produktų gamybos liniją, įtraukdama televiziją, mobiliuosius įrenginius, skaitmeninius garso grotuvus, spausdintuvus bei kt.

Maiklui Delui ir jo partneriams išpirkus kontrolinį akcijų paketą 2013 m. spalio 30 d., bendrovės forma buvo pakeista į uždarąją akcinę bendrovę.

## Aplinkos apsauga
Pagal aplinkosaugai skiriamą dėmesį „Greenpeace“ bendrovių sąraše „Dell“ užima 5 vietą iš 16 elektronikos gamintojų (2012 m. lapkričio mėn. duomenys; 1 vieta tenka „žaliausiai“ įmonei). Daugiausia kritikuojama dėl gamybos grandinėje naudojamų pavojingų cheminių medžiagų, taip pat įmonės produktų šalinimo ir perdirbimo sritys.

## Logotipai

Dellpre1989.JPG|1984–1989
Dell logo.svg|1989–2010
Dell Logo.svg|2010–2016


## Šaltiniai

## Nuorodos
* Oficiali svetainė (Mobili versija )
Erica Quinn Jennings

**Erika Kvin Dženings** (*Erica Quinn Jennings*, g. 1980 m. gegužės 17 d. Dubline) – airių kilmės Lietuvos dainininkė.

## Biografija

1985–1992 m. mokėsi Sent Luiso pradinėje mokykloje Dubline, 1992–1994 m. – tarptautinėje Tanzanijos mokykloje Dar es Salame, 1994–1995 m. – Vilniaus Salomėjos Nėries vidurinėje mokykloje, 1995–1997 m. – Airijos neakivaizdinėje mokykloje, 1997 m. baigė gimnaziją Dubline.

1998 m. kartu su Viktoru Diavara ir Viliumi Alesiu sukūrė grupę „Skamp“. 2001 m. su grupe Skamp buvo išrinkta atstovauti Lietuvai Eurovizijos dainų konkurse Danijoje su daina „You Got Style“, kur užėmė 13 vietą iš 23.

2011–2013 m. koncertavo su vyru Jurgiu Didžiuliu kaip duetas „The Ball & Chain“.

Su vyru Jurgiu Didžiuliu susituokė 2007 m., Kolumbijoje. 2007 m. gruodžio 31 d. Vilniaus Antakalnio ligoninėje pagimdė sūnų Praną Emilijų. Susituokus, pase įsirašė dvigubą pavardę Jennings-Didžiulis, buvo svarbu išlaikyti sceninį vardą, bet dviguba pavardė būtų buvusi per ilga, tad pasiliko tik pirmą pavardę.

2013 m. su vyru Jurgiu Didžiuliu dalyvavo LNK muzikos šou Lietuvos balsas 2-ame sezone kaip mokytojai. Taip pat dalyvavo vokalistų konkurse Auksinis balsas 2-ame sezone, transliuojamą per LRT.

2016 m. dalyvavo nacionalinėje atrankoje į Eurovizijos dainų konkursą su daina „Leading me home“, kurioje užėmė 2-ą vietą.

2017 m. birželio 5 d. pagimdė dukrą Gają. Spalio mėnesį ją pakrikštijo Vilniaus Šv. Kazimiero bažnyčioje.

2019 m. kartu su vyru Jurgiu Didžiuliu dalyvavo nacionalinėje atrankoje į Eurovizijos dainų konkursą su daina „Sing!“, kurioje užėmė 4-ą vietą.

2021 m. liepos 15 d. po 16 kartu praleistų metų paskelbė apie skyrybas su Jurgiu Didžiuliu.

2022 m. dalyvavo atrankoje „Pabandom iš naujo!“ su daina „Back to myself“. Su šia daina atlikėja pasiekė pusfinalį, jame liko penktoje vietoje ir netikėtai nepateko į finalą.

## Eurovizijos dainų konkursas

## Apdovanojimai

## Nuorodos
Simonas Kairys

**Simonas Kairys** (g. 1984 m. balandžio 19 d. Telšiuose) – Lietuvos politikas, 2020 – 2024 m. Lietuvos Respublikos kultūros ministras, nuo 2024 m. – Lietuvos Respublikos Seimo narys.

## Biografija
Motina – pedagogė, poetė Elena Borusevičiūtė-Šidlauskienė.

### Išsilavinimas
2003 m. baigė Telšių Kranto vidurinę mokyklą, 2007 m. – VDU politikos mokslus, 2011 m. MRU teisės magistrą.

### Politika
Liberalų ir centro sąjungos, nuo 2008 m. Lietuvos Respublikos liberalų sąjūdžio narys.

2011–2019 m. Kauno miesto savivaldybės tarybos narys. Iki 2015 m. Kauno miesto savivaldybės mero pavaduotojo padėjėjas. 2015 – 2019 m. Kauno m. savivaldybės mero pavaduotojas. 2020 – 2024 m. Lietuvos Respublikos kultūros ministras.. Nuo 2024 m. – Lietuvos Respublikos Seimo narys.

## Šaltiniai
Kęstutis Povilaitis

**Kęstutis Povilaitis** (g. 1968 m. liepos 7 d. Garliavoje) – Lietuvos ir Kauno rajono savivaldybės politinis bei visuomenės veikėjas. 2022 metais buvo nuteistas už korupciją.

## Biografija
1993 m. baigė Lietuvos žemės ūkio akademiją, inžinierius hidrotechnikas.

Kauno rajono savivaldybės administracijos kelių ir transporto skyriaus vedėjas

Lietuvos socialdemokratų partijos Kauno rajono skyriaus narys. 2011 m. Kauno rajono savivaldybės tarybos narys, išrinktas, bet atsisakė mandato. 2015–2016 m. Kauno rajono savivaldybės vicemeras.

Garliavos seniūnaitijos seniūnaitis, visuomeninės organizacijos prie Kauno rajono policijos komisariato narys.

## Baudžiamoji byla

2016 m. lapkritį Povilaitį su dar keliais asmenimis sulaikė Specialiųjų tyrimų tarnybos pareigūnai, pareiškę įtarimus politiko kyšininkavimu, piktnaudžiavimu ir papirkimu vykdant viešuosius pirkimus.

2019 metais buvusio vicemero byla buvo atiduota spręsti Kauno apygardos teismui, Povilaitis savo kaltę neigė. Teismo pripažintas kaltu už kyšininkavimą ir naudojimąsi savo įtaka, kišantis į valstybės tarnautojo veiklą, siekiant priversti atlikti neteisėtus veiksmus savo ir kyšio davėjo naudai. Sprendimas paliktas galioti ir skundus išnagrinėjus Lietuvos apeliaciniam teismui.

## Šaltiniai
Raminta Popovienė

**Raminta Popovienė** (*merg.* **Dūdaitė**, g. 1970 m. gegužės 5 d.) – Lietuvos ir Kauno rajono savivaldybės politinė bei visuomenės veikėja.

## Biografija
Vaikystė prabėgo Zarasuose. 1988 m. baigė Zarasų M. Melnikaitės vidurinę mokyklą. 1988–1994 m. studijavo Lietuvos muzikos akademijos Klaipėdos menų fakultete, įgijo muzikos mokytojo-choro dirigento kvalifikaciją. 1995 m. baigė Lietuvos muzikos akademijos Klaipėdos menų fakulteto magistrantūros studijas, įgijo muzikos edukologijos magistro laipsnį.

1995–1998 m. dirbo Lietuvos muzikos akademijos Klaipėdos fakultete vyr. metodininke ir Klaipėdos S. Dacho vidurinės mokyklos muzikos mokytoja. 1998–2000 m. Visagino Česlovo Sasnausko menų mokyklos muzikos mokytoja.

2000–2007 m. Kauno rajono savivaldybės administracijos Kultūros, švietimo ir sporto skyriaus vyriausioji specialistė, 2007–2011 m. „Kauno rajono socialinių paslaugų centras“ direktorė. 2011–2012 m. Kauno rajono savivaldybės administracijos direktoriaus pavaduotoja.

2012–2020 m. Seimo narė. 2021–2023 m. Kauno rajono turizmo ir verslo informacijos centro direktorė.

Nuo 2023 m. Kauno rajono savivaldybės mero pavaduotoja.

2011 m. Kauno rajono savivaldybės tarybos narė, išrinkta, bet atsisakė mandato.

Nuo 2013 m. Lietuvos socialdemokratų partijos Kauno rajono skyriaus narė. Aurelijos Makūnienės labdaros ir paramos fondo savanorė.

Sutuoktinis Egidijus (1970 m.), duktė Radvilė (1992 m.)

## Šaltiniai

## Nuorodos

* Biografija 

|-
Adamovizna

**Adamovizna** () – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje.

## Istorija
XIX a. pabaigoje kaime gyveno 169 gyventojai ir buvo 26 namai. Kaime yra išlikusių XIX a. ūkinių pastatų. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Aleksandruvka (Suvalkų apskritis)

**Aleksandruvka** () – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje. Kaimas yra apie 5 km į šiaurės rytus nuo Šipliškės, apie 26 km į šiaurę nuo Suvalkų ir 130 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 74 žmonės, iš kurių 64 lenkai ir 10 lietuvių. 1975-1998 m. priklausė Suvalkų vaivadijai.

## Šaltiniai
Karlukai

**Karlukai** (senovės tiurkų kalba:  – *Qarluq*; , , ) – senovės tiurkų gentis, bent nuo V a. gyvenusi Džungarijoje, vėliau – Žetisu, Transoksianoje ir Tarimo baseine.

## Istorija
Ankstyvuosius karlukus sudarė trys klanai (bulakai, čigiliai ir kašlykai), susivieniję į konfederaciją, vadovaujamą vadų, tituluojamų *elteber*. Juos valdė Rytų Tiurkų kaganatas, kol 742 m. jie, susivieniję su uigūrais ir basmiliai, nuvertė valdžią ir įkūrė Uigūrų kaganatą (744–840 m.). Nors iš pradžių šio kaganato valdyme didelė reikšmė turėjo tekti karlukams, jie buvo nustumti nuo valdžios. Spaudžiami uigūrų, karlukai buvo priversti migruoti iš savo vietų Džungarijoje į vakarus, t. y. į Žetisu regioną (tarp Balchašo ežero ir Tianšanio kalnų dab. pietryčių Kazachijoje). Iš ten jie išstūmė tiurgešus ir ogūzus.

Apie 758 m. karlukai konsolidavosi į gentinę konfederaciją, dar vadinamą **Karlukų kaganatu**, kur valdė vadai, tituluojami *jabgu*. Savo sostine jie padarė Sujabą pietuose ir netgi bandė įsitvirtinti Ferganoje. Nuo 791 m. karlukus pietuose sumušė arabai, o šiaurėje – uigūrai, ir jie tapo Uigūrų kaganato dalimi. 840 m. subyrėjus Uigūrų kaganatui, karlukai atkūrė nepriklausomybę Žetisu regione. Jų vadovas Bilge Kul titulavosi karlukų kaganu. Nuo tada sostinės buvo Ispidžabas, Tarazas, o vėliau − Kašgaras.

Jų valstybė tapo pagrindu Karachanidų imperijai. X–XIII a. Karlukai turėjo savo autonominį chanatą Karachanidų valdų teritorijoje (šiauriniame Žetisu).
Kaletnikas

**Kaletnikas** () – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje. Kaimas yra apie 8 km į pietus nuo Šipliškės, apie 15 km į šiaurės rytus nuo Suvalkų ir 119 km į šiaurę nuo vaivadijos centro Balstogės. Kaime yra Kaletniko geležinkelio stotelė.  

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Ši vietovė senuose dokuomentuose dar iki 1780 m. vadinama miestu. Kaime buvo palivarkas, kuriame vienas iš kaimo valdytojų *Stžiževskis* (Strzyżewski) pastatė medinę koplyčią. ATR karalius Stanislovas Augustas Poniatovskis savo įsaku įkurė Kaletnikų parapiją ir *Stžiževskio* medinę koplyčią priskyrė šiai parapijai. Per karą 1915 m. koplyčia sudegė ir vėliau vietoj jos pastatyta nauja neoklasikinė mūrinė, balto tinko su dviem bokštais bažnyčia. Šalia yra koplyčios vartai ir kapinių koplyčia pastatyti XX a. pradžioje. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Geležinkelio ruožas


Vaizdas:Kaletnik cmentarz 03.08.12 pl.jpg|Kapinių koplyčia


## Taip pat skaitykite

* Kaletnikų Malai.

## Nuorodos
* Kaimo istorija (lenk.)

## Šaltiniai
Fortaleza Esporte Clube

**Fortaleza Esporte Clube** – Brazilijos futbolo klubas, 1918 metais įkurtas Fortalezaje, Searos valstijos sostinėje. Namų rungtynes žaidė Kastelauno stadione, talpinačiame 63,9 tūkst. žiūrovų. Rungtyniavo nacionaliniame čempionate (Campeonato Brasileiro) ir Searos valstijos čempionate (Campeonato Cearense).

## Istorija
1918 m. spalio 18 d. įkurtas futbolo klubas. Kitados žaidė valstijos čempionate. Vėlesniais metais rungtyniavo nacionaliniame čempionate (Campeonato Brasileiro): arba pajėgiausioje šalies lygoje (Série A), arba iškrisdavo į žemesnius divizionus.

Nuo 2010 m. sezono rungtyniavo Campeonato Brasileiro Série C. 2017 m. sezone užėmė antrą vietą. 2018 m. sezone žaidė Campeonato Brasileiro Série B ir tapo lygos nugalėtojais.

Nuo 2019 m. sezono rungtyniavo pajėgiausioje šalies lygoje – Campeonato Brasileiro Série A.

## Sezonai
; Pastarųjų metų sezonai

## Sudėtis
; Klubo pagrindinė komanda
: Atnaujinta: 

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Treneriai

*  Juan Pablo Vojvoda, nuo .

## Garsesni žaidėjai
; Futbolininkai, atstovavę Brazilijos nacionalinei rinktinei
*  Osvaldo, saugas;
*  Marinho Chagas, gynėjas;
; Užsienieičiai
*  Benjamín Kuscevic, gynėjas;

## Išnašos

## Nuorodos
* Oficiali klubo svetainė 
* SOCCERWAY
* FLASHSCORE
* Transfermarkt
* Globalsportsarchive
Lee Yun-Yeol

**Lee Yun-Yeol** (g. 1984 m.), žinomas pseudonimu **[Red]NaDa** ar trumpiau tiesiog **NaDa** – profesionalus StarCraft ir StarCraft 2 žaidėjas iš Pietų Korėjos. Jis yra tris sykius iš eilės laimėjęs OGN StarLeague prestižinį StarCraft turnyrą, taip pat jam priklauso aukščiausio visų laikų KeSPA StarCraft reitingo rekordas. Lee Yun Yeol yra ilgiausiai išsilaikęs KeSPA reitingų top 30: nuo 2002 m. kovo iki 2009 m. gegužės. KeSPA reitingų pirmojoje vietoje jis yra išsilaikęs 17 mėnesių ir pakartojęs Lim Yo-Hwan pasiektą rekordą. NaDa yra tituluočiausias profesionalus StarCraft žaidėjas. Iki 2011 m. vasaros jam priklausė ir daugiausiai pergalių TV transliuojamuose mačuose rekordas, tačiau 2011 m. rugpjūčio 21 d. NaDą pralenkė Lee Jae Dong.

NaDa žaidė IS, KTS ir WeMade FOX komandose.

2010 m., pasibaigus kontraktui su WeMade Entertainment, Lee Yun-Yeol pradėjo profesionalią StarCraft 2 karjerą ir prisijungė prie oGs ("*Old Generation Starcrafters*") komandos. 2012 m. pradžioje perėjo į tarptautinę compLexity Gaming komandą ir naudojo coL.NaDa pseudonimą. 2012 m. rugpjūčio 19 d. paskelbė apie karjeros pabaigą.

## Nuorodos ir šaltiniai
* TeamLiquid player information
* Liquipedia straipsnis

### Išnašos
Ibitirusu Kordiljera

**Ibitirusu Kordiljera** (, ) – kalnagūbris rytinėje Paragvajaus dalyje, Gvairos ir Kaasapos departamentuose. Kalnagūbris driekiasi šiaurės-pietų kryptimi apie 40 km. Pagrindinis Ibitirusu masyvas iškilęs 18 km į rytus nuo Viljarikos. Šiuose kalnuose yra aukščiausia Paragvajaus vieta – Pero kalnas (842 m).

Kalnų pavadinimas kilo iš gvaranių kalbos žodžių *yvyty* („kalnas“) ir *rusu* („didelis“). Kalnų šlaitai apaugę miškais ir krūmynais, o viršūnėse į paviršių išeina plikos uolos. Kalnuose prasideda nedideli upokšniai, sudarydami vaizdingus krioklius: Šveicarų krioklį (62 m, aukščiausias šalyje), Kanteros krioklį, Paii krioklį, Rochaso krioklį ir kt.

1990 m. Ibitirusu Kordiljera įtraukta į ~300 km² plotą užimantį gamtos rezervatą. Jame saugomi natūralūs kalnų kraštovaizdžiai, retos augalų ir gyvūnų rūšys.
Pero kalnas

**Pero kalnas** (), **Tres Kandu kalnas** (*Cerro Tres Kandú*) – aukščiausias Paragvajaus paviršiaus taškas. Stūkso šalies pietrytinėje dalyje, Ibitirusu Kordiljeroje. Aukštis – 842 m. Yra Gvairos departamente, Cheneral Euchenijo Garajaus apygardoje.

Kalno viršūnėje buvo įrengti telekomunikacijų perdavimo ir Paragvajaus armijos įrengimai, tačiau dabar jie apleisti.

Seniau aplink kalną gyveno indėnai ačai. Pavadinimas „Tres Kandu“ yra gvaranių kilmės ir reiškia „trys kalnai“.
Įgaliojimas

**Įgaliojimas** – teisinis pavedimas atstovauti kokiam nors asmeniui trečiųjų atžvilgiu. Pvz., gali būti atstovavimas teisme.

## Įgaliojimas vesti bylas
Įgaliojimas gali būti duodamas tam tikrai įgaliotojo bylai, kelioms ar visoms jo byloms vesti arba atskiriems procesiniams veiksmams atlikti (LR CPK 58 straipsnis).

## Atstovo pagal pavedimą teisės
Įgaliojimas atstovauti teisme suteikia atstovui teisę atlikti atstovaujamojo vardu visus procesinius veiksmus, išskyrus išimtis, nurodytas įgaliojime (LR CPK 59 str.).

Įgaliojimas atstovui pareikšti ieškinį ir priešieškinį, atsisakyti pareikšto ieškinio ir jį pripažinti, sudaryti taikos sutartį, perįgalioti, gauti vykdomąjį raštą ir pateikti jį vykdymui, gauti turtą, paduoti prašymą dėl proceso atnaujinimo turi būti atskirai aptarti įgaliojime.

## Mandatas

## Šaltiniai
Teisių perėmimas

**Teisių perėmimas** - teisių, pareigų subjekto pasikeitimas. Teises, pareigas perėmęs asmuo vadinamas *teisių perėmėju*.

## Civilinis procesas
Tais atvejais, kai viena iš ginčijamo arba sprendimu nustatyto teisinio santykio šalių pasitraukia iš bylos (fizinio asmens mirtis, juridinio asmens pabaiga ar pertvarkymas, reikalavimo perleidimas, skolos perkėlimas ir kitais įstatymų numatytais atvejais), teismas, jei yra pagrindas, tą šalį pakeičia jos teisių perėmėju, išskyrus atvejus, kai yra negalimas materialinių subjektinių teisių perėmimas. Teisių perėmimas galimas bet kurioje proceso stadijoje.

Teisių perėmėjui visi veiksmai, atlikti procese iki jo įstojimo, yra privalomi tiek, kiek jie būtų buvę privalomi tam asmeniui, kurio vietoj įstojo teisių perėmėjas.

Procesinis teisių perėmėjas privalo pagrįsti savo dalyvavimą procese (LR CPK 48 straipsnis „Procesinis teisių perėmimas“).  

## Šaltiniai
Priešieškinis

**Priešieškinis** - reikalavimas, kurį byloje kelia atsakovas, atsakydamas į jam pareikštą ieškinį.

## Teisė į priešieškinį
Atsakovas Lietuvoje turi teisę iki nutarties skirti bylą nagrinėti teisme priėmimo pareikšti ieškovui priešieškinį, kad jis būtų išnagrinėtas kartu su pradiniu ieškiniu. Vėlesnis priešieškinio priėmimas yra galimas tik tuo atveju, jeigu tokio priėmimo būtinumas iškilo vėliau arba jeigu yra gautas priešingos šalies sutikimas, arba jeigu teismas mano, kad tai neužvilkins bylos nagrinėjimo (LR CPK 143 str. 1 d.).

Teismas priima priešieškinį, jeigu:

* priešpriešiniu reikalavimu siekiama įskaityti pradinio ieškinio reikalavimą;
* patenkinus priešieškinį, bus visiškai ar iš dalies nebegalima patenkinti pradinio ieškinio;
* tarp priešieškinio ir pradinio ieškinio yra tarpusavio ryšys, ir juos kartu nagrinėjant bus galima greičiau ir teisingai išnagrinėti ginčus.

## Pareiškimas ir priėmimas

Priešieškinis pareiškiamas pagal taisykles, LR CPK Kodekso nustatytas ieškiniui pareikšti. Teismo nutartis atsisakyti priimti priešieškinį atskiruoju skundu neskundžiama.

Teismas atsisako priimti priešieškinį, jeigu nėra LR CPK 143 straipsnio 2 dalyje numatytų pagrindų (LR CPK 143 straipsnio 4 dalis).

## Šaltiniai
Teismo pranešimas

**Teismo pranešimas** - asmens informavimas apie teismo procesą, posėdžius; pranešimas. Forma rašytinė.

Dalyvaujantiems byloje asmenims teismo pranešimais Lietuvoje pranešama apie teismo posėdžio ar atskirų procesinių veiksmų atlikimo laiką ir vietą. Dalyvaujančiam byloje asmeniui tinkamai įteikus teismo šaukimą, apie kitus teismo posėdžius pranešama pranešimais (LR CPK 133 str. 1 d.).

Dalyvaujantiems byloje asmenims pranešimas turi būti įteiktas LR CPK 117–132 straipsniuose nustatyta tvarka ir tokiais terminais, kad jie turėtų pakankamai laiko nustatytu laiku atvykti į teismą ir pasirengti bylai.

Rašytinio proceso atveju teismas apie procesinių dokumentų priėmimo laiką ir vietą dalyvaujančius byloje asmenis informuoja pranešimais, išskyrus atvejus, kai LR CPK nenumato tokio informavimo.

## Turinys
Pranešime turi būti nurodoma (LR CPK 134 str.):

* adresato pavadinimas;
* teismo pavadinimas ir sudėtis, tikslus adresas;
* teismo posėdžio ar atskiro procesinio veiksmo atlikimo vieta ir laikas;
*bylos, apie kurią adresatas informuojamas, pavadinimas;
*  informuojamojo procesinė padėtis;
* pasiūlymas dalyvaujantiems byloje asmenims, kad šie pateiktų visus turimus įrodymus, kuriais grindžia savo reikalavimus ar atsikirtimus;
* kad asmuo, priėmęs šaukimą, kai adresato nebuvo, privalo esant pirmai galimybei įteikti jį adresatui;
* neatvykimo pasekmės.  

## Šaltiniai
Džizako vilajetas

**Džizako vilajetas** (), kitaip *Džizako sritis* − Uzbekijos vilajetas, esantis šalies centre.

Vilajeto centras − Džizakas (138 400 gyv. 2004 m.) Vilajeto plotas − 20 500 km², gyventojų skaičius − 910 500 tūkst. (2005 m.)

## Istorija
Iki 1936 m. būsimos Džizako srities teritorija priklausė Kirgizijos ATSR (tuomet RTFSR dalis), po to iki 1956 m. priklausė Kazachijos TSR. 1956 m. Alkanosios Stepės sritis buvo prijungta prie Uzbekijos, kad medvilnė būtų auginama vienoje respublikoje. Vėliau ši sritis tapo Navojo ir Džizako sritimis.

Džizako sritis buvo įkurta 1973 m. gruodžio 29 d. 1988 m. rugsėjo 6 d. sritis buvo panaikinta, o 1990 m. vasario 16 d. buvo atkurtas.
Vėliau Džizako sritis imta vadinti *vilajetu*.

## Geografija
Džizako vilajetas yra Uzbekijos centre, tarp Syrdarjos ir Zeravšano.

Klimatas žemyninis, sausringas, su karšta vasara ir santykinai šalta žiema.

### Ribos
Su Džizaako vilajetu ribojasi:
* šiaurėje − Kazachija,
* rytuose − Syrdarjos vilajetas,
* pietuose − Tadžikija,
* vakaruose − Navojo ir Samarkando vilajetai.

### Demografija
2008 m. Džizako vilajete gyveno 1,091 mln. žmonių (4,7% Uzbekijos gyventojų), priklausančių daugiau kaip 70 tautybių:
* 83,2% – uzbekai,
* 6,2% – kazachai,
* 2,9% – kirgizai,
* 2,4% – tadžikai,
* 2% – rusai,
* 1,8% – totoriai,
* 0,5% – kitų tautybių žmonės.
Kaimo gyventojai sudaro 69,5 %.

### Administracinis suskirstymas
Vilajeto centras − Džizako miestas.

Taškento vilajetas suskirstytas į 12 kaimiškųjų rajonų tumanų (numeris lentelėje rodo rajono numerį žemėlapyje):



! Rajonas
! Nr.
! Centras
! Centropavadinimasuzbekiškai
|-----
| Arnasajaus (*Arnasoy*)
| 1
| Goliblaras
| *Gʻoliblar*
|-----
| Bachmalo (*Baxmal*)
| 2
| Usmatas
| *Usmat*
|-----
| Galaaralo (*Gʻallaorol*)
| 3
| Galaaralas
| *Gʻallaorol*
|-----
| Džizako (*Jizzax*)
| 4
| Učtepa
| *Uchtepa*
|-----
| Dustliko (*Doʻstlik*)
| 5
| Dustlikas
| *Doʻstlik*
|-----
| Farišo (*Forish*)
| 11
| Jangikišlakas
| *Yangiqishloq*
|-----
| Jangiabado (*Yangiobod*)
| 12
| Balandčakiras
| *Balandchaqir*
|-----
| Zamino (*Zomin*)
| 6
| Zaminas
| *Zomin*
|-----
| Zafarabado (*Zafarobod*)
| 8
| Zafarabadas
| *Zafarobod*
|-----
| Zarbdaro (*Zarbdor*)
| 7
| Zarbdoras
| *Zarbdor*
|-----
| Mirzačiulo (*Mirzachoʻl*)
| 9
| Gagarinas
| *Gagarin*
|-----
| Pachtakoro (*Paxtakor*)
| 10
| Pachtakoras
| *Paxtakor*
|}
* 

## Ekonomika
Vilajeto ekonomika pagrįsta žemės ūkiu. Pagrindinės žemės ūkio kultūros – medvilnė ir kviečiai, taip pat pašarinės kultūros, daržovės, moliūginės kultūros (moliūgai ir melionai).
Gyvulininkystė – avių, ožkų ir kiaulių auginimas.

Pagrindinė pramonės šaka – statybinių medžiagų pramonė. Kitos šakos – plastiko gaminių gamyba, žalios medvilnės valymas. Yra viena žuvies perdirbimo įmonė.

Vilajete veikia daug šachtų, kuriose išgaunamos polimetalinės rūdos, turinčios švino, cinko, geležies. Kasamos klintys, iš kurių gaminamos kalkės.

## Šaltiniai
Viatroluža II

**Viatroluža II** () – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Taip pat skaitykite

* Viatroluža I
Piktnaudžiavimas teise

**Piktnaudžiavimas teise** - piktnaudžiavimas suteiktomis teisėmis bei teisinėmis pareigomis.

## Piktnaudžiavimo procesinėmis teisėmis pasekmės
Šalis, kuri nesąžiningai pareiškė nepagrįstą ieškinį (apeliacinį, kasacinį skundą) arba sąmoningai veikė prieš teisingą ir greitą bylos išnagrinėjimą ir išsprendimą, gali būti teismo įpareigota atlyginti kitai šaliai jos patirtus nuostolius. 

Motyvuotas prašymas dėl nuostolių atlyginimo gali būti paduotas iki bylos išnagrinėjimo iš esmės pabaigos. 

Teismas, nustatęs  numatytus piktnaudžiavimo atvejus, gali paskirti asmeniui iki 20 000 litų baudą (LR CPK 95 straipsnis).

## Šaltiniai
Proceso dalyvis

**Proceso dalyvis** – teismo procese (byloje) dalyvaujantis asmuo, turintis teisinį suinteresuotumą bylos baigtimi arba jo neturintis.

## Dalyvaujantys byloje asmenys
Dalyvaujančiais byloje asmenimis Lietuvoje yra laikomi proceso dalyviai, turintys teisinį suinteresuotumą bylos baigtimi (LR CPK 37 str. 1 d.).

Dalyvaujančiais byloje asmenimis yra šalys, tretieji asmenys, asmenys, pareiškę ieškinį LR CPK Kodekso 49 straipsnio nustatyta tvarka, pareiškėjai, suinteresuoti asmenys Kodekso 442 straipsnyje išvardytose bylose, Kodekso 431 straipsnyje numatyti kreditoriai ir skolininkai, taip pat šių asmenų atstovai.

## Kiti proceso dalyviai

Kiti proceso dalyviai (liudytojai, vertėjai, ekspertai) – įstatymų nustatyta tvarka procese dalyvaujantys asmenys, kurie teisiškai nesuinteresuoti bylos baigtimi (LR CPK 61 str.).

Kiti proceso dalyviai turi LR CPK Kodekso nustatytas procesines teises ir pareigas.

## Šaltiniai
Rezoliucija

Žodis ***rezoliucija*** gali reikšti:

* Rezoliucija – raštiškas vadovo nurodymas vykdytojui dėl dokumento užduoties įvykdymo;
* Raiška – taškų (pikselių), iš kurių suformuojamas rodomas vaizdas, absoliutus skaičius;
** Ekrano raiška – įrenginių, dirbančių su vaizdais, charakteristika; apibrėžia, pvz., kiek yra skaitmeninio vaizdo pikselių (horizontalia ir vertikalia kryptimis);
* Rezoliucija (teisė) – užrašas ant sprendžiamo dokumento.
Nutartis

**Nutartis** – teisės aktas, kurį priima teismas teismo proceso atskirais klausimais, kuriais byla neišsprendžiama iš esmės (iš esmės išsprendžiama priimant *[[teismo sprendimas|teismo sprendimą]]*). Įstatymų numatytais atvejais teismas nutartimi gali išspręsti ir kitus klausimus.

Teismo posėdžio (parengiamojo ar nagrinėjimo teisme) metu teismas turi teisę priimti rašytines arba žodines nutartis. Žodinė nutartis įrašoma į teismo posėdžio protokolą. Rašytinė nutartis priimama sprendimų priėmimo kambaryje ir surašoma kaip atskiras procesinis dokumentas. Teismo nutartis turi būti rašytinė, jeigu pagal LR CPK Kodeksą ji gali būti skundžiama atskiruoju skundu. Pripažinęs, jog tai būtina, teismas turi teisę priimti rašytines nutartis ir kitais atvejais. Teismas turi teisę sprendimų priėmimo kambaryje priimti ir žodinę nutartį.

Rašytinę arba žodinę nutartį, priimtą teismo posėdžio (parengiamojo ar nagrinėjimo teisme) metu teismas paskelbia nedelsdamas po jos priėmimo.

Ne parengiamajame teismo posėdyje ar ne nagrinėjimo teisme metu teismas priima rašytines nutartis.

LR CPK Kodekse numatytais atvejais procesinius klausimus teisėjas gali išspręsti rezoliucija. Išspręsdamas klausimą rezoliucija, teisėjas ant sprendžiamo dokumento užrašo, kaip jis išsprendžia nagrinėjamą klausimą. Kartu teisėjas nurodo savo vardą ir pavardę, rezoliucijos priėmimo datą ir pasirašo. Teisėjo rezoliucija neskundžiama.

Klausimai, kurie LR CPK Kodekse numatytais atvejais sprendžiami teisėjo rezoliucija, taip pat gali būti išspręsti nutartimi.

## Turinys

Nutartyje turi būti nurodoma (LR CPK 291 str. 1 d.):

* nutarties priėmimo laikas ir vieta;
* teismo pavadinimas, teismo sudėtis ir teismo posėdžio sekretorius;
* dalyvaujantys byloje asmenys ir ginčo dalykas;
* klausimas, kuriuo priimama nutartis;
* motyvai, kuriais vadovaudamasis teismas padarė išvadas, ir įstatymai bei kiti teisės aktai, kuriais teismas rėmėsi;
* teismo nutarimas;
* nutarties apskundimo tvarka ir terminas.

Žodinėje nutartyje turi būti duomenys, nurodyti LR CPK 291 straipsnio 1 dalies 4, 5 ir 6 punktuose.

## Nuorašų išsiuntimas šalims ir tretiesiems asmenims
LR CPK Kodekso 291 straipsnyje nustatyta tvarka surašytos nutarties nuorašas išduodamas teismo posėdyje dalyvavusiems asmenims jų pareikalavimu. Šalims ir tretiesiems asmenims, neatvykusiems į teismo posėdį, ne vėliau kaip per tris dienas nuo priėmimo išsiunčiami nutarčių, kurios gali būti skundžiamos atskiraisiais skundais, nuorašai (LR CPK 292 straipsnis).

## Šaltiniai
Baigiamoji kalba

**Baigiamoji kalba** – žodinė kalba teisme, teismo proceso metu. 

## Civilinis procesas

Išsprendus LR CPK Kodekso 251 straipsnio 3 dalyje nurodytus klausimus, posėdžio pirmininkas paskelbia, kad bylos nagrinėjimas iš esmės yra baigtas ir teismas pradeda klausyti baigiamųjų kalbų.

Baigiamosiose kalbose pirmi kalba ieškovas ir jo atstovas, po to – atsakovas ir jo atstovas.

Tretysis asmuo, pareiškęs savarankiškus reikalavimus dėl ginčo dalyko, ir jo atstovas kalba po šalių. Tretysis asmuo, nepareiškęs savarankiškų reikalavimų dėl ginčo dalyko, ir jo atstovas kalba po ieškovo arba atsakovo, kurio pusėje trečiasis asmuo dalyvauja byloje.

Baigiamųjų kalbų dalyviai neturi teisės savo kalbose remtis aplinkybėmis, kurių teismas netyrė, taip pat įrodymais, kurie nebuvo tiriami teismo posėdyje (LR CPK 253 straipsnis „Baigiamosios kalbos“).  

## Šaltiniai
Replika

**Replika** – žodinis komentaras, reakcija į išsakytą kieno nors mintį, pasakymą. Civiliniame procese yra vad. replikos teisė.

## Civilinis procesas

Po to, kai kalbėjo visi baigiamųjų kalbų dalyviai, jie replikos teise gali trumpai pakalbėti antrą kartą dėl to, kas buvo pasakyta baigiamosiose kalbose. Paskutinės replikos teisė priklauso atsakovui ir (arba) jo atstovui (LR CPK 254 straipsnis „Replikos“).

## Šaltiniai
Daiktinis įrodymas

**Daiktinis įrodymas** – daiktas, kuris savo ypatingomis savybėmis arba pačiu savo buvimu gali būti priemonė turinčioms bylai reikšmės aplinkybėms nustatyti (LR CPK 204 str.). Asmuo, prašantis teismą išreikalauti kokį nors daiktą kaip įrodymą, turi tą daiktą aprašyti, nurodyti pagrindą, kuriuo remiantis manoma, kad tą daiktą turi tas asmuo, priežastis, dėl kurių pats negali jo pateikti, ir aplinkybes, kurios gali būti nustatytos padedant šiam daiktiniam įrodymui (LR CPK 205 str.).

## Išreikalavimo ir pateikimo tvarka
Daiktiniai įrodymai, kurių teismas reikalauja iš fizinių asmenų ar juridinių asmenų, pateikiami per teismo nustatytą terminą tiesiogiai teismui (LR CPK 206 str. 1 d.). Teismas gali duoti prašančiam išreikalauti daiktinį įrodymą asmeniui liudijimą, patvirtinantį teisę gauti tą įrodymą, kad įrodymas būtų pateiktas teismui. Fiziniai asmenys ar juridiniai asmenys, neturėdami galimybės pateikti reikalaujamą daiktą arba negalėdami jo pateikti per teismo nustatytą terminą, privalo pranešti apie tai teismui nurodydami priežastis.

## Nepateikimo pasekmės
Jeigu dėl priežasčių, kurias teismas pripažįsta nesvarbiomis, per nustatytą terminą neįvykdytas teismo reikalavimas pateikti daiktinį įrodymą ir nepranešta teismui apie tai, kad jo negalima pateikti, kaltiems asmenims gali būti skiriama iki 1 000 litų bauda. Baudos paskyrimas neatleidžia nuo pareigos pateikti teismo reikalaujamą daiktą (LR CPK 207 str.).

## Laikymo tvarka

Daiktiniai įrodymai laikomi byloje arba pagal specialų aprašą perduodami į teismo daiktinių įrodymų saugojimo kamerą (LR CPK 208 str. 1 d.).

Atskirais atvejais daiktiniai įrodymai, teismui juos apžiūrėjus ir ištyrus, gali būti iki bylos baigimo grąžinami tiems asmenims, iš kurių jie buvo gauti, jeigu šie asmenys to prašo ir jeigu galima tokį prašymą patenkinti be žalos bylos išnagrinėjimui.

Daiktiniai įrodymai, kurių negalima atgabenti į teismą, saugomi jų buvimo vietoje. Tokiu atveju turi būti atliekama apžiūra LR CPK Kodekso 210 straipsnio nustatyta tvarka.

Teismas imasi priemonių, kad daiktiniai įrodymai būtų išsaugoti nepasikeitę. Su daiktinių įrodymų saugojimu susijusios išlaidos tenka šių įrodymų saugojimu suinteresuotam asmeniui.

## Tyrimas
Daiktinius įrodymus apžiūri teismas. Jie taip pat parodomi dalyvaujantiems byloje asmenims, o reikiamais atvejais – ekspertams ir liudytojams. Asmenys, kuriems parodyti daiktiniai įrodymai, gali atkreipti teismo dėmesį į kurias nors aplinkybes, susijusias su apžiūra. Jų pareiškimai įrašomi į teismo posėdžio protokolą (LR CPK 209 straipsnis).

## Šaltiniai
Atstovavimas teisme

**Atstovavimas teisme** – įgaliotas veikimas kito asmens vardu (atstovavimas) teismo procese.

## Civilinis procesas
Asmenys gali vesti savo bylas teisme patys arba per atstovus. Paties asmens dalyvavimas byloje neatima iš jo teisės turėti šioje byloje atstovą (LR CPK 51 str. 1 d.).

Atstovo atvykimas į teismo posėdį laikomas tinkamu byloje dalyvaujančio asmens, kuriam jis atstovauja, dalyvavimu teismo posėdyje, išskyrus atvejus, kai teismas pripažįsta, jog atstovaujamojo dalyvavimas procese yra būtinas.

LR CPK bei Civilinio kodekso nustatytais atvejais asmuo privalo turėti byloje advokatą.

Valstybei teisme atstovauja Vyriausybė, įstatymų numatytais atvejais – Vyriausybės įgaliota arba kita institucija. Valstybei teisme taip pat gali atstovauti atstovai pagal pavedimą.

## Fizinių asmenų atstovų pagal įstatymą teisių ir pareigų įforminimas
Fizinių asmenų atstovai pagal įstatymą privalo pateikti teismui dokumentus, patvirtinančius jų teises ir pareigas (LR CPK 52 str. 1 d.).

Byloje turinčiam dalyvauti fiziniam asmeniui, nustatyta tvarka pripažintam nežinia kur esančiu, atstovauja jo turto administratorius (laikinasis administratorius), paskirtas nežinia kur esančio fizinio asmens turtui saugoti ir tvarkyti. Apie tai jis pateikia teismui atitinkamą dokumentą.

## Įpėdinio, dar nepriėmusio palikimo, atstovas pagal įstatymą

Byloje turinčiam dalyvauti mirusio ar nustatyta tvarka paskelbto mirusiu fizinio asmens įpėdiniui, jeigu palikimo dar niekas nepriėmė, atstovauja paskirtasis palikimo turtui saugoti ir tvarkyti testamento vykdytojas arba palikimo administratorius. Jis pateikia teismui dokumentą apie jo paskyrimą testamento vykdytoju arba palikimo administratoriumi (LR CPK 53 str.).

## Atstovų pagal įstatymą teisės
Atstovai pagal įstatymą atstovaujamųjų vardu atlieka visus procesinius veiksmus, kuriuos atlikti teisė priklauso atstovaujamiesiems, išskyrus įstatymų numatytas išimtis (LR CPK 54 str. 1 d.).

Atstovai pagal įstatymą gali pavesti bylą vesti teisme kitam jų pasirinktam atstovui.

## Atstovavimas teisme juridiniams asmenims
Juridinių asmenų bylas teisme veda jų organai ar dalyviai, veikiantys pagal įstatymus ar steigimo dokumentus, jiems suteiktas teises ir pareigas. Šiais atvejais laikoma, kad bylą veda pats juridinis asmuo (LR CPK 55 str. 1 d.).

Juridinių asmenų atstovais teisme gali būti atitinkamų juridinių asmenų darbuotojai (apeliacinės instancijos teismuose – turintys aukštąjį universitetinį teisinį išsilavinimą) arba advokatai ar advokatų padėjėjai, turintys jų praktikai vadovaujančio advokato rašytinį leidimą atstovauti konkrečioje byloje.

Kartu su LR CPK 55 straipsnio 1 ir 2 dalyse nurodytais asmenimis juridiniam asmeniui gali atstovauti ir kiti asmenys – neteisinių sričių specialistai (auditoriai, buhalteriai, mokesčių konsultantai, patentiniai patikėtiniai ir kt.) (LR CPK 55 straipsnio 3 dalis).  

## Šaltiniai
Žubrinas

**Žubrinas** () – kaimas Lenkijos šiaurės rytuose, Šipliškės valsčiuje, Suvalkų apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Rezoliucija (teisė)

**Rezoliucija** - vadovaujančias pareigas einančio asmens, kompetentingo subjekto patvarkymas kuriuo nors klausimu (pvz., dokumento nukreipimas kokiam nors asmeniui). Ant sprendžiamo dokumento yra užrašoma, kaip išsprendžiamas nagrinėjamas klausimas.

## Civilinis procesas

LR CPK Kodekse numatytais atvejais procesinius klausimus teisėjas gali išspręsti rezoliucija. Išspręsdamas klausimą rezoliucija, teisėjas ant sprendžiamo dokumento užrašo, kaip jis išsprendžia nagrinėjamą klausimą. Kartu teisėjas nurodo savo vardą ir pavardę, rezoliucijos priėmimo datą ir pasirašo. Teisėjo rezoliucija neskundžiama.

Klausimai, kurie LR PCK Kodekse numatytais atvejais sprendžiami teisėjo rezoliucija, taip pat gali būti išspręsti nutartimi (LR CPK 290 straipsnis „Nutarties ir rezoliucijos priėmimas“, 5 ir 6 dalys).  

## Šaltiniai
Stanislovas Ramelis

**Stanislovas Ramelis** (1936 m. gruodžio 26 d. Rukliai, Daugailių valsčius – 2011 m. kovo 12 d. Vilnius) – Lietuvos futbolininkas, treneris, sporto veikėjas.

## Biografija
Sportinį kelią 1953 m. pradėjo Utenos „Žalgirio“ komandoje, 1959-1973 m. Vilniaus „Žalgirio“ komandos žaidėjas, saugas, sužaidė 441 rungtynes ir įmušė 33 įvarčius. Vienintelis žaidėjas su sostinės meistrų komanda žaidęs visose keturiose buvusios TSRS pirmenybių klasėse ir lygose. 1966 m. gegužės 25 d. draugiškose rungtynėse su Libijos komanda – Lietuvos rinktinės kapitonas.

1977-1985 m. Vilniaus „Žalgirio“ trenerio asistentas, su ekipa 1977 m. tapo TSRS II lygos čempionu ir 1982 m. TSRS I lygos čempionu.

## Įvertinimas
* 1967, 1968 m. Geriausias Lietuvos futbolininkas
* 2006 m. Kūno kultūros ir sporto departamento „Sporto garbės komandoro ženklas“
* 2006 m. Lietuvos futbolo federacijos II laipsnio ordinas.

## Šaltiniai
Atstovavimas

**Atstovavimas** – teisių įgyvendinimas ar prievolių atlikimas per atstovą, kuris atlieka teisinius veiksmus. Atstovaujamuoju - gali būti kiekvienas fizinis ar juridinis asmuo. Atstovu - gali būti tik veiksnus asmuo.

Atstovavimas kartu yra ir teisinis santykis, kai vienas asmuo, neperžengdamas jam suteiktų įgaliojimų ribų, kito asmens vardu ir interesais atlieka tam tikrus procesinius veiksmus.

## Atstovavimas teisme
Varšuvos karališkoji pilis

**Varšuvos karališkoji pilis** – istorinė ATR valdovų rezidencija Varšuvoje.

## Istorija
 
XIII–XV a. čia gotikinę pilį pastatė Piastai. XVI a. pr. jų valdos ir ši pilis atiteko Lenkijos ir Lietuvos valdovui Žygimantui Senajam. 1569 m., pasirašius Liublino uniją, Varšuvos pilis paskirta bendriems Lenkijos ir Lietuvos seimams. Žygimantas Augustas ją perstatė renesanso stiliumi. Po 1595 m. gaisro Vavelyje Zigmantas Vaza savo rezidenciją perkėlė į Varšuvą. 1598–1619 m. vyko pilies rekonstravimo ir pritaikymo nuolatinei karališkajai rezidencijai darbai. Ji įgavo ankstyvojo baroko bruožų. XVII a. vid. pilis buvo nusiaubta švedų. Po karo pamažu restauruota. XVIII a. pr. vėl nukentėjusi, pilis remontuota Saksų dinastijos valdovų, suteikusių jai rokoko stiliaus elementų. Paskutinysis Lenkijos ir Lietuvos valdovas Stanislovas Augustas Poniatovskis taip pat perstatė pilį. Įrengiant interjerus atsižvelgta į tuometį Stanislovo Augusto stilių. Pilies architektūra įgavo klasicizmo bruožų. Pilyje rezidavo Varšuvos kunigaikštystės valdovas, Rusijos gubernatoriai. 

Atkūrus Lenkijos valstybę XX a. pr., Varšuvos pilis buvo restauruota, joje įrengti ir prezidento apartamentai. 1939 m. prasidėjus Antrajam pasauliniam karui, pilis sudegė, o vokiečių kariuomenė 1944 m. ją sulygino su žeme. Po karo vyko diskusijos dėl Varšuvos pilies, kaip Lenkijos valstybingumo simbolio, atkūrimo. 1971–1984 m. ji buvo atstatyta, o interjerai įrengti tik 1988 m.

Dabar pilyje veikia muziejus.

## Šaltiniai

## Nuorodos

* Oficiali svetainė
Teismo aktas

**Teismo aktas** – teisės taikymo aktas; teismo priimamas teisės aktas.

Juo gali būti išsprendžiama baudžiamoji, administracinė arba civilinė byla iš esmės.

## Rūšys
* Pagal teismo instancijas – pirmosios, apeliacinės ar kasacinės instancijos
* Teismo sprendimas
* Nuosprendis
* Nutartis
* LR KT atveju – išvada
* kt.

## Šaltiniai
Kasacija

**Kasacija** ( – panaikinti, padaryti negaliojantį) – apeliacinės instancijos teismų sprendimų ir nutarčių apskundimas ir peržiūrėjimas kasacine tvarka. Peržiūri kasacinis teismas.

Kasacine tvarka bylas Lietuvoje nagrinėja Lietuvos Aukščiausiasis Teismas.

## Civilinis procesas Lietuvoje
Pakartotiniai kasaciniai skundai dėl to paties įsiteisėjusio teismo sprendimo ar nutarties negalimi. Kasacine tvarka byla dėl to paties įsiteisėjusio teismo sprendimo ar nutarties gali būti nagrinėjama tik vieną kartą.

Kasacine tvarka bylą LR CPK nustatytais atvejais nagrinėja arba **3** teisėjų kolegija, arba **7** teisėjų kolegija, arba Lietuvos Aukščiausiojo Teismo Civilinių bylų skyriaus plenarinė sesija.

## Kasacinis skundas

## Šaltiniai
Kolonia Independensija

**Kolonia Independensija** () – miestelis pietryčių Paragvajuje, Gvairos departamente, 30 km į šiaurės rytus nuo Viljarikos, greta Ibitirusu Kordiljeros. Pro miestelį eina Mbokaiti-Paso Jobajaus kelias.

Verčiamasi vynmedžių auginimu, taip pat auginama medvilnė, cukranendrės, matė. Vystomas turizmas. Yra vokiečių mokykla, viešbučiai, vokiečių restoranai, vyksta kasmetinė alaus šventė „Oktoberfest“. Taip pat rengiamos ekskursijos po aplinkinius kalnus, krioklius.

Pradžioje vietovė vadinta *Muvevo*, vėliau *Curuzupé*. Oficialiai įkurta gyvenvietė 1919 m. sausio 17 d. Pirmieji jos gyventojai buvo I pasaulinio karo veteranai iš Bavarijos ir Badeno-Viurtembergo. Taip pat atvyko imigrantų iš Šveicarijos ir Austrijos. 1928 m. Kolonia Independensijoje įkurta Paragvajaus nacių partija. 1955 m. gyvenvietei suteiktas savivaldybės statusas.
Baniškės (Vilnius)

**Baniškės** – Vilniaus miesto dalis, esanti į šiaurės rytus nuo miesto centro, prie Kairėnės (*Upelės *) upelio, į šiaurės vakarus nuo Kairėnų. Driekiasi į vakarus iki Nemenčinės plento pagal upelio slėnį. Yra Baniškių kapinės, aptiktas Baniškių pilkapynas. Baniškes supa miškai, netoliese telkšo Kairėnų ežeras. Vyrauja kolektyviniai sodai.

## Istorija

XX a. pr. minimas Baniškių užusienis, priklausęs Kairėnų dvarui.

1905 m. Mickūnų valsčiaus Baniškių vandens malūno gyvenvietėje (Tiškevičių valda) gyveno 29 žmonės. 1931 m. – 63 gyventojai.

1994 m. rastas viduramžių Baniškių lobis.

## Šaltiniai
SPV GmbH

**SPV GmbH** – Vokietijos nepriklausoma įrašų kompanija, besiverčianti metalo ir roko muzikos įrašų leidyba.

Šis koncernas turi ne vieną dukterinę įmonę, taip pat užsiimančią metalo įrašų leidyba: Steamhammer, Synthetic Symphony, Oblivion, SPV America bei Audiopharm.
Nišiopingas

**Nišiopingas** () – miestas pietryčių Švedijoje, Siodermanlando provincijoje, 103 km į pietus nuo Stokholmo.

## Istorija
Pirmieji žmonės apsigyveno netoli miesto maždaug II tūkstantmetyje pr. m. e.

Miesto teisės Nišiopingui buvo suteiktos 1300 m.

## Šaltiniai

## Nuorodos
* Officialus savivaldybės tinklalapis
Naina Jelcina

**Naina Jelcina** (, iki vedybų – Girina, g. 1932 m. kovo 14 d. Orenburgo srityje) – pirmojo Rusijos prezidento B.Jelcino našlė.

## Biografija
Gimė sentikių šeimoje. 1955 m. baigė Uralo politechnikos instituto statybos fakultetą, dirbo įvairiose projektavimo organizacijose Orenburge ir Sverdlovske. Nuo 1987 m. gyvena Maskvoje.

1956 m. ištekėjo už kurso draugo B. Jelcino. Su juo išaugino dvi dukras – Jeleną (g. 1957 m.) ir Tatjaną (g. 1960 m.)

Savo vyro valdymo metais N. Jelcina nesikišo į politinę veiklą, retai rodydėsi viešumoje, lydėdavo jį tik svarbiausių užsienio vizitų metu. Gerbiama Rusijoje dėl savo kuklumo ir geraširdiškumo.
Paso Jobajus

**Paso Jobajus** () – miestelis pietryčių Paragvajuje, Gvairos departamento rytuose, greta Ibitirusu Kordiljeros. Pasiekiamas plento *[[Ruta 2]]* atšaka ties Mbokaiti.

Yra nedidelė aukso kasykla (dėl jos padidėjęs vietovės užterštumas gyvsidabriu). Tai pat auginama matė, medvilnė, daržovės. Apylinkės pasižymi gražiais kraštovaizdžiais, miškais, upokšniais.

Paso Jobajaus apygardoje yra 7 indėnų (gvaranių mbijų) bendruomenės: *Rancho Kuña, Yryvu Kua, Naranjito, Santa Teresita, Nance, Ovenia* ir *Isla Hu*.

## Istorija

Gyvenvietę 1923 m. įkūrė prancūzų imigrantas Žoržas Navilis, čia pradėjęs matės auginimo verslą. Savivaldybė sukurta 2002 m., atskiriant nuo Kolonija Independensijos.
Dziervanai

**Dziervanai** () – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje. Kaimas yra apie 11 km į pietus nuo Vižainio, apie 25 km į šiaurę nuo Suvalkų ir 133 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Svetlana Medvedeva

**Svetlana Medvedeva** (, iki vedybų – Linnik, g. 1965 m. kovo 15 d. Kronštate) – trečiojo Rusijos prezidento Dmitrijaus Medvedevo žmona.
## Biografija
Gimė ekonomistės ir karo jūreivio šeimoje. Baigė tuometinio Leningrado ekonomikos ir finansų instituto statistikos, buhalterinės apskaitos ir ekonominės analizės fakultetą, dar mokymosi metais pradėjo dirbti pagal specialybę.

Su D. Medvedevu mokėsi paralelinėse klasėse Leningrado 305-oje vidurinėje mokykloje, 1989 m. jie susituokė, 1996 m. sutuoktiniams gimė sūnus Ilja.

S. Medvedeva vadovauja kompleksinės tikslinės programos „Rusijos jaunosios kartos dvasinė ir moralinė kultūra“ globėjų tarybai, yra Sankt-Peterburgo internato Nr.1 globėja.